
DR 31.3.2011 29 

 
Tuan Pengerusi:  Masalahnya ialah bahawa perbelanjaan sebanyak RM190 untuk 

Maksud P.47 yang disebutkan dalam Anggaran Pembangunan Tambahan Kedua bagi 
tahun 2010 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak RM190 untuk Maksud P.47 diluluskan jadi sebahagian daripada 
Anggaran Pembangunan (Tamb.)(Bil.2) 2010. 

 

Maksud P.48 [Anggaran Pembangunan (Tamb.)(Bil.2) 2010] –  

Tuan Pengerusi: Kepala Pembangunan P.48 di bawah Kementerian 
Pembangunan Wanita, Keluarga dan Masyarakat.  Atas sebab ini adalah token sahaja ia 
tidak perlulah dibahas.   

[Tiada perbahasan] 

Tuan Pengerusi: Ahli-ahli Yang Berhormat, masalahnya ialah bahawa 
perbelanjaan sebanyak RM10 untuk Maksud P.48 yang disebutkan dalam Anggaran 
Pembangunan Tambahan Kedua bagi tahun 2010 di bawah Kementerian Pembangunan 
Wanita, Keluarga dan Masyarakat  hendaklah diluluskan. 

Masalah dikemuka bagi diputuskan, dan disetujukan. 

 Wang sebanyak RM10 untuk Maksud P.48 diluluskan jadi sebahagian daripada 
Anggaran Pembangunan (Tamb.)(Bil.2) 2010. 

 
 
Maksud B.49 [Jadual] –  
Maksud P.49 [Anggaran Pembangunan (Tamb.)(Bil.2) 2010] –  

Tuan Pengerusi: Kepala Bekalan B.49 dan Kepala Pembangunan P.49 di bawah 
Kementerian Pengajian Tinggi terbukan untuk dibahas. Sila Yang Berhormat Kepong.  

Saya difahamkan 10 minit dan enam sahaja dibenarkan berbahas dalam sesuatu 
kementerian. Yang Berhormat Kepong, 10 minit bermula dari sekarang.   

 

11.44 pg. 

Dr. Tan Seng Giaw [Kepong]: Tuan Pengerusi, tidak sampai 10 minit pun boleh.   

Tuan Pengerusi: Terima kasih.   

Dr. Tan Seng Giaw [Kepong]: Jadi, Tuan Pengerusi masalah Program APEX dan 
diminta RM30 juta untuk menampung perbelanjaan bagi Universiti Sains Malaysia. Saya 
memang tidak menafikan kita perlu insentif untuk menggalakkan 20 buah universiti kerajaan 
di Malaysia ini termasuk Universiti Sains Malaysia. Saya pun tidak begitu faham mengapa 
Universiti Sains Malaysia ini dipilih dua tiga tahun yang lepas. Saya ada lihat Universiti 
Kebangsaan Malaysia (UKM) dan Universiti Malaya (UM) pun ada membuat permohonan 
untuk mendapatkan status Program APEX.   

Akan tetapi, setakat ini saya nampak kalau di ranking misalnya dengan index times 
university ranking, kita nampak Universiti Malaya lebih tinggi daripada USM.  Walaupun 
Yang Berhormat Kluang dia kata kalau times index itu bukan satu indeks yang 100 peratus 
yang membayangkan keadaan yang sebenar, saya setuju. Bukan semua indeks itu 
membayangkan keadaan sebenar atau pun indeks daripada Universiti Pengangkutan Jiao 
Tong di Shanghai pun dia tidak bayangkan keadaan yang sebenar.   

Akan tetapi sekurang-kurangnya saya ada ukuran. Satu kayu ukur yang 
menunjukkan tahap universiti. Kita mesti anggap kalau Universiti Malaya bukan di dalam 
Program APEX tetapi ia lebih tinggi daripada USM. Saya pun khuatir juga mengapa hal ini 
berlaku.  



Tuan Pengerusi: Masalahnya ialah bahawa perbelanjaan sebanyak RM190 untuk Maksud P.47 yang disebutkan dalam Anggaran Pembangunan Tambahan Kedua bagi tahun 2010 hendaklah diluluskan. Masalah dikemuka bagi diputuskan, dan disetujukan. Wang sebanyak RM190 untuk Maksud P.47 diluluskan jadi sebahagian daripada Anggaran Pembangunan (Tamb.)(Bil.2) 2010. Maksud P.48 [Anggaran Pembangunan (Tamb.)(Bil.2) 2010]- Tuan Pengerusi: Kepala Pembangunan P.48 di bawah Kementerian Pembangunan Wanita, Keluarga dan Masyarakat. Atas sebab ini adalah token sahaja ia tidak perlulah dibahas. [Tiada perbahasan] Tuan Pengerusi: Ahli-ahli Yang Berhormat, masalahnya ialah bahawa perbelanjaan sebanyak RM10 untuk Maksud P.48 yang disebutkan dalam Anggaran Pembangunan Tambahan Kedua bagi tahun 2010 di bawah Kementerian Pembangunan Wanita, Keluarga dan Masyarakat hendaklah diluluskan. Masalah dikemuka bagi diputuskan, dan disetujukan. Wang sebanyak RM10 untuk Maksud P.48 diluluskan jadi sebahagian daripada Anggaran Pembangunan (Tamb.)(Bil.2) 2010. Maksud B.49 [Jadual]- Maksud P.49 [Anggaran Pembangunan (Tamb.)(Bil.2) 2010]- Tuan Pengerusi: Kepala Bekalan B.49 dan Kepala Pembangunan P.49 di bawah Kementerian Pengajian Tinggi terbukan untuk dibahas. Sila Yang Berhormat Kepong. Saya difahamkan 10 minit dan enam sahaja dibenarkan berbahas dalam sesuatu kementerian. Yang Berhormat Kepong, 10 minit bermula dari sekarang. 11.44 pg. Dr. Tan Seng Giaw [Kepong]: Tuan Pengerusi, tidak sampai 10 minit pun boleh. Tuan Pengerusi: Terima kasih. Dr. Tan Seng Giaw [Kepong]: Jadi, Tuan Pengerusi masalah Program APEX dan diminta RM30 juta untuk menampung perbelanjaan bagi Universiti Sains Malaysia. Saya memang tidak menafikan kita perlu insentif untuk menggalakkan 20 buah universiti kerajaan di Malaysia ini termasuk Universiti Sains Malaysia. Saya pun tidak begitu faham mengapa Universiti Sains Malaysia ini dipilih dua tiga tahun yang lepas. Saya ada lihat Universiti Kebangsaan Malaysia (UKM) dan Universiti Malaya (UM) pun ada membuat permohonan untuk mendapatkan status Program APEX. Akan tetapi, setakat ini saya nampak kalau di ranking misalnya dengan index times university ranking, kita nampak Universiti Malaya lebih tinggi daripada USM. Walaupun Yang Berhormat Kluang dia kata kalau times index itu bukan satu indeks yang 100 peratus yang membayangkan keadaan yang sebenar, saya setuju. Bukan semua indeks itu membayangkan keadaan sebenar atau pun indeks daripada Universiti Pengangkutan Jiao Tong di Shanghai pun dia tidak bayangkan keadaan yang sebenar. Akan tetapi sekurang-kurangnya saya ada ukuran. Satu kayu ukur yang menunjukkan tahap universiti. Kita mesti anggap kalau Universiti Malaya bukan di dalam Program APEX tetapi ia lebih tinggi daripada USM. Saya pun khuatir juga mengapa hal ini berlaku.